સાવરકુંડલા તાલુકાનાં કાનાતળાવ ગામનાં સરપંચ અનિલ રાદડીયાનું અમદાવાદનાં એસજી હાઈવે પરથી કેટલાંક શખ્સોએ અપહરણ કર્યું હતું.સરપંચનું અપહરણ કરીને મહેસાણાનાં રાધનપુર રોડ પર આવેલા યોગેશ્વર ગેસ્ટ હાઉસમાં રાખવામાં આવ્યા હતા.આ અંગે મહેસાણા પોલીસને મેસેજ મળતાં રેન્જ આઈજી મયંકસિંહ ચાવડા અને એસપી નિલેશ જાજડીયાનાં માર્ગદર્શન હેઠળ એલસીબી, એસઓજી, એ ડીવીઝન અને બી ડીવીઝન પોલીસની ટીમો બનાવી હતી.એલસીબી પીઆઈ એસ.એસ.નિનામા, પીએસઆઈ વાય.જે.રાઠોડ, એસઓજી પીએસઆઈ એમ.ડી.ચંપાવત, પીએસઆઈ એમ.બી.રાજગોર હેઠળની ટીમોએ તાત્કાલીક યોગેશ્વર ગેસ્ટ હાઉસની આસપાસ બુલેટપ્રુફ સામાન સહિત કોર્ડન કરીને અપહરણકારોને ઝડપી લીધા હતા.